**Állandó meghatalmazás e-ügyintézéshez**

2018. január 1-jétől az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.) 9. § (1) bekezdés a) pont aa) alpontja értelmében, az Eüsztv. 1. § 23. pontjában nevesített gazdálkodó szervezetek, kötelesek adóügyeiket elektronikusan intézni.

Elektronikus ügyintézésre kötelezettek többek között például a gazdasági társaságok, a szövetkezetek, a külföldi székhelyű vállalat magyarországi fióktelepei, az állami vállalatok, az egyéb állami gazdálkodó szervek, a végrehajtói irodák, a közjegyzői irodák, az ügyvédi irodák, az egyéni cégek, továbbá az egyéni vállalkozók, az egyesületek, a köztestületek, valamint az alapítványok.

Adóigazgatási rendtartásról szóló 2017. évi CLI. törvény (továbbiakban: Air.) 36. § (1) bekezdése alapján az adóhatóság írásban, az Eüsztv.-ben meghatározott elektronikus úton (a továbbiakban együtt: írásban) vagy személyesen, írásbelinek nem minősülő elektronikus úton (a továbbiakban együtt: szóban) tart kapcsolatot az adózóval és az eljárásban résztvevőkkel.

Az Air. 36. § (6) alapján az adóhatóság akkor is elektronikus úton tart kapcsolatot az egyéni vállalkozóval, valamint az [Eüsztv.](https://uj.jogtar.hu/) szerinti jogi képviselővel, ha az nem egyéni vállalkozói tevékenységével összefüggésben, illetve nem jogi képviselői minőségében jár el.

Az Air. 17. § (1) bekezdése szerint a jogi személyt és egyéb szervezetet az adóhatóság előtt állandó meghatalmazás alapján:

a) \* a képviseleti jogosultságát igazoló nagykorú tag, foglalkoztatott - fióktelep esetében ide értve az anyavállalat foglalkoztatottját is -,

b) kamarai jogtanácsos,

c) ügyvéd,

d) ügyvédi iroda,

e) európai közösségi jogász,

f) nyilvántartásba vett adószakértő, nyilvántartásba vett okleveles adószakértő, nyilvántartásba vett adótanácsadó, könyvvizsgáló, könyvelő,

g) számviteli, könyvviteli szolgáltatásra vagy adótanácsadásra jogosult gazdasági társaság, illetve egyéb szervezet törvényes vagy szervezeti képviselője, foglalkoztatottja, tagja,

h) környezetvédelmi termékdíjjal kapcsolatos ügyben termékdíj ügyintéző szakképesítéssel rendelkező személy is és

i) a jövedéki adóról szóló törvény szerinti jövedéki üggyel kapcsolatban jövedéki ügyintéző szakképesítéssel rendelkező személy is

képviselheti.

Az Air. 17. § (2) bekezdése alapján: a természetes személyt az adóhatóság előtt állandó meghatalmazás alapján bármely - képviseletre alkalmas - nagykorú személy is képviselheti.

Amennyiben az adózó ügyében, helyette képviselője, meghatalmazottja (leggyakrabban a helyi iparűzési adó során a könyvelő) jár el, meghatalmazást kell benyújtani.

Magánszemély (természetes személy) saját nevében kitöltve meghatalmazhat egy másik magánszemélyt az [E-önkormányzat portálon](https://ohp-20.asp.lgov.hu) megtalálható űrlap segítségével, és be is küldheti elektronikusan.

**Tájékoztatók:**

<https://ohp-20.asp.lgov.hu/gyik_bekuldes_ceg_neveben>

<https://ohp-20.asp.lgov.hu/gyik_ugyintezes_egyeni_vallalkozo_neveben>